google/wiki40b huggingface dataset:
Sogn Kultur- og Historielag

Sogn Kultur- og Historielag holder til i Bydel Nordre Aker i Oslo, og har som oppgave å verne om, skilte og merke lokale kulturminner, slik at de ikke går tapt eller blir ødelagt. Lagets geografiske arbeidsområde grenser i vest til Gaustadbekken, mens Akerselven danner skille mot Grefsen, Kjelsås og Nydalen i øst. Mot syd danner Voldsløkka, Kirkeveien og Blindernveien grenselinje. Rike kulturminner og tidligere bosetning overskrider grensen mot Nordmarka i nord.
Sogn Kultur- og Historielag ble konstituert i 1982 under navnet "Lokalhistoriens venner – Lokalhistorisk forening for Sogn og omegn". Navnet Sogn Kultur- og Historielag ble valgt da Kunstring 22 og Lokalhistoriens venner slo seg sammen i 2001.
Laget er tilknyttet Fellesrådet for historielagene i Oslo, samt medlem av Landslaget for lokalhistorie.
Amstel Gold Race 1966

Amstel Gold Race 1966 var den første utgaven av det årlige landeveisrittet "Amstel Gold Race", avholdt søndag 30. april 1966 i de nederlandske provinsene Noord-Brabant og  Limburg. Rittet var 302 kilometer langt, med start i Breda og målgang i Meerssen. Det var totalt 120 ryttere som deltok, og 30 som fullførte rittet.
Pokémon Sword og Shield

Spillingen

Per mars 2019 er få detaljer om Pokémon Sword og Shield utgitt. De er imidlertid forventet å ha mye til felles med tidligere spill i serien.

Handling

Sword og Shield tar plass i Galar-regionen, en stor, smal flate av land, og ett av mange regioner i Pokémon-verdenen. Regionen selv og sine mange landemerker synes å være sterkt inspirert av Storbritannia, med et klokketårn og et palass som ligner Big Ben og Palace of Westminster, og et monument på en åsside som ligner på Cerne Abbas Giant.

Utgivelse

Sword og Shield ble avduket på en spesiell Nintendo Direct-presentasjon den 27. februar 2019, som introduserte spillets region og starter-pokémon. Starterne er: Grookey, gress-type, som er ligner på en apekatt, Scorbunny, en flamme-type som ligner en kanin, og Sobble, en vann-type som har et lignende utseende til Mudkip fra generasjon III. Presentasjonen passet sammen med Pokémon Day, en fan-feiring av Pokémon på årsdagen for den japanske utgaven av Pokémon Red og Green.
Parque de la 93

Parque de la 93 er en park nord i Bogotá. Den befinner seg i strøket El Chicó i bydelen Chapinero, mellom Calle 93 A og 93 B (som den er oppkalt etter), og Carrera 11 A og Carrera 13. Den ble åpna 14. juli 1995.
Parken er omgitt av en rekke barer, restauranter og kafeer i den dyrere enden av skalaen, og har et aktivt uteliv om kveldene.
Dinarobina

Utseende

Middelsstore (23-26 millimeter), gulbrune oldenborrer. Kroppen er bredest nær bakkanten. Antennene har en klubbe med ganske lange blader (lameller).

Levevis

Artene kan finnes i sukkerrør-plantasjer, der de kan bli meget tallrike og gjøre en del skade. Larvene utvikler seg i jorda, utviklingen tar to år. De voksne er nattaktive og lever bare 15-20 dager. Begge artene blir parasittert av en endemisk art av dolkvepser (Scoliidae).

Utbredelse

Slekten er endemisk for Mauritius.
Aegidiellus

Utseende

En middelsstor (ca. 10 millimeter), litt avlange, svært blank, svart skarabide. Antennene er 10-leddete. Pronotum hoa hannen er uthulet i midten, med en tann på hver side av uthulingen. Hannene i denne slekten har ikke horn eller knøler på hodet, som er litt skovlformet. Dekkvingene er nokså avlange, skinnende blanke, med glisne punktrader. Beina er korte og kraftige, formen typisk for Scarabaeidae.

Levevis

Lite er kjent om biologien til disse billene. Larvene til én art ble funnet under råtne stokker.
De voksne har blitt funnet etende på råtne bananstammer. De voksne billene er flygedyktige.

Utbredelse

Arten er utbredt i Brasil.
Dúné

Historie

Gruppe Dúné ble dannet i 2001. Den første inkarnasjonen av bandet ble dannet av barndomsvenner og klasse kamerater Malte Aarup-Sørensen (trommer), Simon Troelsgaard (gitar) og Matt Kolstrup (vokal) og Rasmus Palsgård (keyboards) under navnet "The Black Headed Gulls". Etter kort tid utgikk Rasmus av bandet, og var i en periode erstattet av Matt eldre bror Johann Kolstrup (bass) til bandet skiftet navn til MacRamiz og klassekameraten Cecilie Dyrberg (vokal, synthesizer, gitar) og den nyankomne polske klassekamerat Piotrek Wasilewski (bass) tok plasser i 2002. Deretter skiftet bandet navn til Dúné. I siste halvdel av 2003, Ole Bjørn (Synthesizer) og Danny Jungslund (gitar) ble medlemmer av Dúné. Først som live-medlemmer, men ble offisielle medlemmer under innspillingen for bandets første EP Rock, Synth 'N' Roll. Dermed var Dúnés 2003-2010 line-up (som de ga ut sine to første studioalbum) komplett.
Osijek-Baranja

Administrativ inndeling

Brod-Posavina fylke er delt inn i 7 byer og 35 kommuner
Trofisk kaskade

Trofisk kaskade er en kraftig indirekte interaksjon som kan kontrollere et helt økosystem, positivt eller negativt. Fenomenet kan oppstå når toppkonsumenter i et næringsnett undertrykker overfloden av, eller endrer atferden til, byttedyrene, for derigjennom å frigjøre det neste trofiske nivået for andre predatorer (eller det neste trofiske nivået for planteetere). For eksempel, om bestanden av rovfisken gjedde øker i en innsjø, så vil bestandene av mindre byttefisk, som eter dyreplankton, som regel bli redusert. Det kan føre til en økt mengde med dyreplankton, som igjen vil resultere i at biomassen til dyreplanktonets bytte, fytoplankton, igjen reduseres. Og blir de mindre fytoplankton, så blir det mindre dyreplankton, som fører til reduserte bestander med mindre byttefisk, og derav mindre mat til gjedda.
Teorien om trofiske kaskader har ført til ny forskning i mange av økologiens nisjer. Fenomenet har også stor betydning for forståelsen av hva som skjer, når man fjerner toppkonsumenter fra næringskjeden, noe mennesker har gjort og fortsatt gjør mange steder i verden, gjennom jakt, fiske og ødeleggelse av habitatene.
En topp-ned kaskade (topp-ned kontroll) er en trofisk kaskade som kan oppstå når næringskjeden eller næringsnettet forstyrres, gjennom at toppkonsumenten, tertiærkonsumenter eller sekundærkonsumenter blir borte. Det motsatte, en bunn-opp kaskade (bunn-opp kontroll), kan oppstå dersom en primærprodusent eller en primærkonsument blir borte, slik at det blir en gjennomgående reduksjon i den aktuelle populasjonen.

Teori

Aldo Leopold (1945) krediteres vanligvis for den første teorien om trofiske kaskader, basert på hans observasjoner av hjortedyrenes overbeiting i fjellskråningene etter at ulven ble utryddet. Leopold bruke imidlertid aldri terminologien «trofisk kaskade». Hairston, Smith & Slobodkin (1960) blir vanligvis kreditert for at teorien ble introdusert i vitenskapelig sammenheng, men heller ikke de benyttet terminologien «trofisk kaskade».
DECnet

DECnet er en samling nettverksprotokoller som ble skapt av Digital Equipment Corporation. Den ble opprinnelig lansert i 1975 for å knytte to PDP-11 minidatamaskiner sammen, men utviklet seg til en av de første peer-to-peer nettverksarkitekturer, og transformerte DEC til en drivkraft innenfor nettverk i 1980-årene. DECnet var opprinnelig bygd opp med tre lag, men utviklet seg senere (1982) til en syv-lags Open Systems Interconnection-kompatibel netteverksprotokoll.
DECnet ble i utgangspunktet bygd rett inn i flaggskipoperativsystemet VMS som ble utviklet av DEC. Senere ble det portert til DEC Ultrix, såvel som til Apple Macintosh og IBM PC som kjørte varianter for DOS og Windows under navnet DEC Pathworks, slik at disse systemene kunne knytte seg til DECnet-nettverk med VAX-maskiner som terminaler. En versjon med åpen kildekode ble utviklet for Linux. DECnet kode i Linuxkjernen ble merket som avleggs den 18. februar 2010.
Tatsuhiko Seta

Japans herrelandslag

Tatsuhiko Seta spilte 25 landskamper for Japans herrelandslag.
Rutebok for Norge

Rutebok for Norge er en oversikt over offentlig transport i Norge. Den har periodevis inneholdt tidstabeller, priser, kart og annen essensiell reiseinformasjon. Den inneholdt også under en periode en liste over norske overnattingssteder.
Rutebok for Norge ble først utgitt i 1869 under navnet Norges Kommunikasjoner eller Reiseblad. Den fikk sitt nåværende navn i 1918 da den ble slått sammen med den tilsvarende utgivelsen for jernbanen. Ruteboken ble utgitt ukentlig mellom 1880 og 1932, senere kom den hver fjortende dag.
Siden 1991 ble den utgitt i papirform av Norsk Reiseinformasjon, med fire utgaver i året, senere to. Mellom 1994 og 2005 ble en elektronisk versjon utgitt på diskett og CD-ROM, med samme innhold som papirversjonen. Siden 2003 var den også tilgjengelig på Internett, på www.rutebok.no, men tjenesten ble lagt ned høsten 2017. Fra august 2011 ble reiseplanleggeren utgitt som iPhone App med en versjon tilrettelagt for blinde og svaksynte, samtidig som papirversjonen ble utfaset.
I april 2017 ble Norsk Reiseinformasjon en del av ny-etablerte Entur AS som overtok eierskap av alle tjenester, inkl. Rutebok for Norge.
Rutebok for Norge utga også et kart over Norge, med ruter og rutenummer påtegnet. Kartet utkom som vedlegg til enkelte utgaver av ruteboken.
Øreselfamilien

Beskrivelse

Dyr i denne familien kjennetegnes ved at medlemmene har ytre ører og baklemmer som kan bøyes framover og brukes til å gå med når de er på land. Otariidene skiller seg også fra dyr i selfamilien (Phocidae) gjennom å ha betydelig større framluffer og mye kraftigere brystmuskulatur. Noen av artene blir enormt store. En fullvoksen hann av arten stellersjøløve (Eumetopias jubatus) kan veie mer enn 1 100 kg. Pelsseler blir generelt fysisk mindre enn sjøløver.

Atferd

Dyr i denne familien er gjerne svært sosiale. De danner store flokker i paringstiden, der individuelle hanner, avhengig av posisjon og styrke, forsvarer et harem på 3-40 hunner.

Taksonomi

Otariidene som gruppe oppsto i det nordlige Stillehavet i miocen, for omkring 15–17 millioner år siden. Derfra spredde den seg raskt til den sørlige halvkulen, hvor de fleste artene finnes i dag. Det eldste fossile beviset man har for denne gruppen er Eotaria crypta, fra det sørlige California. Gruppen inkluderer pelsseler og sjøløver og teller 14 arter.
Tidligere ble gjerne pelsseler (Arctocephalinae) og sjøløver (Otariinae) systematisert i to grupper, med bakgrunn i at dyr i førstnevnte gruppe hadde et spesielt tykt lag av underull. Imidlertid viste en studie at minst ett dyr fra den ene gruppen, nordlig pelssel (Callorhinus ursinus), var nærmere beslektet med sjøløver en pelsseler, så denne inndelingen ble frafalt. Flere arter er dessuten kontroversielle med hensyn til inndeling i pelsseler og sjøløver, men noen velger fortsatt å omtale dem slik av praktiske årsaker.
Tempo (tegneserieblad)

Tempo var et tegneserieblad som ble gitt ut av Hjemmet forlag fra 1966 til 1979.
Bladet presenterte først og fremst franske og belgiske tegneserier og bortsett fra enkelte serier som Tintin, var dette første gang franske og belgiske serier ble oversatt til norsk.
Blant seriene var A/S Gentlemen, Asterix, Ompa-pa, Bernard Prince, Bruno Brazil, Buddy Longway, Iznogood, Lucky Luke, Red Kelly, Kim West, Sjørøveren Rødskjegg, Allan Falk, Blueberry, Mark Breton, Tintin og mange flere.
Serien har siden blitt utgitt igjen som et retroblad over hele Norge siden 2015.
Bladet hylles av Jokke & Valentinerne i låta av samme navn.
Rover 600

Rover 600 er en bilserie fra den britiske bilprodusenten Rover som ble produsert mellom 1993 og 1999.
Rover 600 var etterfølgeren til Austin Montego. Den ble etterfulgt av Rover 75.
Donetsk

Historie

Byen ble grunnlagt i 1869 av waliseren John Hughes som bygget et stålverk og flere kullgruver i området. Byen ble opprinnelig kalt Jusovka (Юзовка) etter «Jus» som er en russisk eller ukrainsk uttale av Hughes). I løpet sovjettiden ble byens stålverkindustri utvidet. I 1924 ble den omdøpt til Stalino (Сталино) etter Josef Stalin, og i 1932 ble byen sentrum for regionen Donetsk. Den ble omdøpt til Donetsk i 1961. Byen har forblitt et senter for Ukrainas kull- og stålindustri.
Den 7. april 2014 tok maskerte pro-russiske demonstranter over viktige bygninger tilhørende myndighetene og erklærte at Donetsk var en uavhengig republikk (Folkerepublikken Donetsk), noe som ble fordømt av Ukrainas regjering i Kiev.
Befolkningen i Donetsk, og i gruve- og industriområdene i det østlige Ukraina generelt, er for det meste russisktalende, etter mange generasjoners tilflytting av industriarbeidere fra Russland.

Næringsliv

Donetsk er et viktig sentrum for tungindustri og kullgruvedrift. Mange dødsulykker er gjennom årene funnet sted i gruvene. Jern-, stål- og kjemiindustrien har gjort Donetsk og det omliggende Donbass til en økonomisk kraft uten sidestykke i landet, med en (i alle fall inntil den postsovjetiske økonomiske krise) relativt sett særlig høy levestandard.

Religion

Donetsks borgere tilhører et mangfold av kristne trossamfunn: den ortodokse kirke orientalske katolske kirker, protestantiske trossamfunn og den latinske katolske kirke. Men her er også islamsme moskeer og jødiske synagoger. De fleste er ortodokse, tilhørende enten Moskva-patriarkatet eller Kiev-patriarkatet.

Sport

Donetsk er hjemsted for fotballklubben Sjakhtar Donetsk. Stavhopperen Renaud Lavillenie satte 15. februar 2014 i Donetsk innendørs verdensrekord i stavsprang med 6,16 meter. Han slo dermed Sergei Bubkas tidligere rekord på 6,15 meter satt 21. februar 1993, også den i Donetsk.
Brongniartia

Utseende

En middelsstor, avlang, svart smeller. Pronotum er svært kraftig punktert. Dekkvingene har regelmessige punktrader.

Levevis

Larvene lever i jorda. Hannene flyr gjerne om natten og kommer til lys, hunnene er oftest ikke flygedyktige.

Utbredelse

Arten er utbredt i det nordvestlige Nord-Afrika (Marokko til Libya).
Jianhu

Jianhu (kinesisk: 建湖县; pinyin: Jiànhú Xiàn) er et fylke i provinsen Jiangsu i Folkerepublikken Kina. Det er del av byprefekturet Yancheng.
Befolkningen var på 796 558 innbyggere i 1999.

Administrative enheter

Kommuner: Jinhu (近湖, Jìn-hú), Jianyang (建阳, Jiànyáng), Jiangying (蒋营, Jiǎngyíng), Hengji (恒济, Héngjì), Yandan (颜单, Yándān), Yanhe (沿河, Yánhé), Lugou (芦沟, Lúgōu), Qingfeng (庆丰, Qìngfēng), Shanggang (上冈' Shànggāng), Gangdong (冈东, Gāngdōng), Caoyankou (草堰口, Cǎoyànkǒu), Gangxi (冈西, Gāngxī), Zhongzhuang (钟庄, Zhōng-zhuāng), Baota (宝塔, Bǎotǎ), Gaozuo (高作, Gāozuò).
Gonzalo Higuaín

River Plate

Higuain debuterte mot Boca Juniors og etter kampen spådde treneren Daniel Passarella at han fikk en stor framtid innen fotball og at han kunne bli en av de beste spissene i verden.
Mange trodde han kom til og havne i en storklubb med det samme. Mange store klubber viste interesse med det samme. Klubbene som viste interesse var AC Milan, Lazio, Manchester United og Chelsea FC, men etter at Real Madrid kom på banen var det bare ett alternativ.

Real Madrid

Real Madrid betalte 13 millioner euro for Higuain.
Han sa han var glad for å ha sjansen til å spille for en så stor klubb som Real Madrid. Higuain debuterte mot Real Zaragoza på hjemmebane. Higuain skapte store sjanser og Real Madrid vant kampen 1-0. 
Higuains første mål for Real Madrid kom mot Atletico Madrid den 27. februar 2007 etter 62 minutter. Han scoret sitt første mål på Santiago Bernabéu mot Espanyol 24. mars 2007. kampen endte 4-3.

Juventus

26. juli 2016 gikk han fra Napoli til Juventus for 90 millioner euro. Han skrev under en femårs-kontrakt.

Landslagspill

Siden Higuain er både argentinsk og fransk kan han bestemme hvilket landslag han vil spille på. 
Samme situasjon var David Trézéguet i for noen år siden. Faren var fra Argentina og moren var fra Frankrike. Til slutt valgte han Frankrike og debuterte mot Hellas den 15. november 2006. Han fikk nummer 20 på landslaget.
Han spiller nå for Argentina.
Han ble tatt ut i Argentinas tropp til VM i fotball 2018 i Russland.
28. mars 2019 la han opp som argentinsk landslagsspiller.
Jegerkorpset-Akershus regiment

Jegerkorpset - Akershus regiment var en nyere utgave av Det Norske Jegerkorps og ble opprettet i 1788. Det Norske Jegerkorps har en historie som går helt tilbake til 1628.
Fra og med 1902 var Akershus regiment et vanlig infanterikorps. Jegerkorpset ble nedlagt den 1. oktober 2003. Da var korpset mindre enn 100 dager unna å fylle 375 år. Regimentet er nå en del av Heimevernet.
Jegerkorpset - Akershus infanteriregient nr. 4 ble dannet i juni 1961 ved at Jegerkorpset infanteriregiment nr. 2 ble sammenslått med Akershus infanteriregiment nr. 4.
Apteroleiopus

Utbredelse

Slekten er bare kjent fra Kenya.
Smygjakt

Smygjakt eller snikjakt er en jaktform der jegeren kalles smygjeger. Smygjakt er en jaktform der en jeger eller predator, som oftest solitært, sniker seg til anslagshold av et byttedyr, uten selv å bli oppdaget. Anslaget må typisk skje med hurtighet og presisjon for å oppnå suksess.
Jaktformen har vært i bruk siden tidenes morgen. Forskere har for eksempel regnet med at mange dinosaurer (Dinosauria) manglet stamina og benyttet denne jaktteknikken. Den er også vanlig blant rovgriske reptiler. Da kattelignende rovpattedyr (Feliformia) oppsto for omkring 42 millioner år siden, var nettopp smygjakt det som i hovedsak skilte dem fra hundelignende rovpattedyr (Caniformia).
I Norge brukes denne teknikken av både av mennesker og gaupe for å jakte på småvilt, rådyr og hjort. Jaktformen er ikke avhengig av organisering eller samkjøring av jegere, og er slik sett enkel å utføre, men det kreves tålmodighet. List og kunnskap om byttet er avgjørende for å lykkes. Hjortevilt er svært vare og oppmerksomme dyr som frykter rovpattedyr og mennesker. Dyra har dessuten velutviklet hørsel og luktesans. Synet er dessuten utviklet spesielt for å sanse bevegelser, og nattsynet er godt utviklet. Dette stiller krav til jegerens kamuflasje og fremferd i skogen.
Jegere bør også forflytte seg i skjul av vegetasjonen. Det er avgjørende at jegeren går mot vinden, unngår å bevege seg i silhuett og å knekke kvister eller rasle i løv eller skaresnø. Mennesker bør kle seg i farger som samsvarer med omgivelsene det skal jaktes i. Mange velger også å kamuflere lys hudfarge med kamuflasjefarger eller bekledning.
Til tross for forsiktighet hender det at mennesker som jakter møter på dyr som kan virke tamme. Spesielt kan dette skje med hunndyr som har unger, men også mannevonde dyr kan bli nærgående. Enkelte brunstige hanndyr kan også være uforsiktige i sin kamp for å beskytte retten sin.
Snikjakt gir en fordel for jegeren fordi byttet som regel er ustøkket og derfor i ro. Jegeren kan da bruke god tid på å observere byttet på forhånd, og planlegge angrepet godt. Dette gir vesentlig mindre risiko for at det oppstår skader.
Paria (bille)

Utseende

Nokså små (2 - 3 millimeter), tettbygde, blanke, brungule til svarte bladbiller, ofte med betydelig fargevariasjon innen artene. Antennene er noe over halvparten så lange som kroppen. Pronotum er avrundet, litt smalere enn dekkvingene, som er jevnbrede med fine punktrader.

Levevis

Både larvene og de voksne (imago) er planteetere.

Utbredelse

Slekten er vidt utbredt i Amerika.
Rullestolcurling under de paralympiske vinterlekene 2010

Rullestolcurling var en av øvelsene under de paralympiske vinterlekene 2010, og ble arrangert i Hillcrest Park i Vancouver i Canada fra 13. mars til 20. mars 2010. Ti lag konkurrerte, i en mix-turnering hvor menn og kvinner konkurrerer sammen.
Skanner

En skanner eller scanner er et elektronisk søkeapparat eller en optisk avlesningsmaskin, særlig et teknisk apparat som digitaliserer et fysisk bilde. Når bilder, for eksempel papir- eller lysbilder, blir skannet inn, blir de avlest av skanneren og overført til et digitalt bildeformat som kan lagres, leses og redigeres som datafiler på en datamaskin. Spesielle skannere brukes ved for eksempel avlesning av strekkoder og ved computertomografi (CT).

Bildeskanner

De fleste av dagens skannere er variasjoner av planskanneren (skrivebordsskanneren). Planskanneren er den letteste i bruk, men i en periode var en håndholdt utgave populær, men den måtte vike på grunn av dårligere bildekvalitet og vanskelig bruk. Begge disse skannertypene baserer seg på CCD-brikker (charge-coupled device) som bildesensorer, mens trommelskannere benytter seg av fotomultiplikatorrør.
Det finnes også spesialiserte bokskannere som fotograferer boksider, slik at man unngår å brette ut gamle bøker flatt på planskannere, og 3D-skannere som kan lage digitale 3D-modeller av virkelige gjenstander.

Strekkodeskanner

En strekkodeskanner skanner strekkoder, det vil informasjon gjengitt som rette streker og mellomrom. Strekkodeskannere brukes bl.a. i detaljhandelen, enten stasjonært i kassen, eller i en bærbar versjon som kunden bruker selv rundt omkring i butikken.
Kompetansesenter for rock i Nord-Norge

Kompetansesenter for rock i Nord-Norge (KOFOR) er et kompetanseorgan for rytmisk musikk i Tromsø og Nord-Norge. KOFOR ble etablert i 2002 og har fokus på å bygge infrastruktur og profesjonalisere musikkbransjen i nord. KOFOR er en av tre partnere i Rytmisk Kompetansenettverk i Nord (RYK) sammen med Folkemusikk Nord v/ Kalottspel i Målselv og Nordnorsk Jazzsenter i Bodø.
KOFOR driver blant annet Kysten Studio, et profesjonelt lydstudio på Tvibit i Tromsø.
Enrique Iglesias

Karierre

Iglesias startet karrieren sin på midten av 1990-tallet sammen med det amerikansk-spanske plateselskapet Fonovisa, noe som bidro til at han ble mer kjent i Latin-Amerika og USA. Han begynte senere å rette seg mot et større publikum og signerte en multi-album avtale med Universal Music Latino for 48 000 000 dollar for å utgi de spanske og engelske språklige albumene hans. I 2010 avsluttet han samarbeidet med Interscope og jobbet med andre plateselskap som Universal Music Group etiketten, Sony Music Entertainment og Universal Republic for å jobbe med Euphoria.
Iglesias har solgt over 100 millioner plater verden over, noe som gjør ham til en av de mest selgte spanske artistene gjennom tidene. Han har hatt fem Billboard Hot 100 topp fem singler, inkludert to nummer-one og rekorden for å produsere 23 nummer én spanskspråklige singler på Billboard sin Hot Latin Tracks. Han har også hatt 12 nummer-én sanger på Billboards Dance diagrammer, mer enn noen annen enkelt mannlige artist.  Til sammen har Iglesias samlet 70 nummer én rangeringer på de ulike Billboard-listene. Billboard har kalt ham «Kongen av Latin Pop» og «Kongen av Dans». Billboard også kalt Enrique nummer to latinsk artist av årene 1986-2011 (Luis Miguel tar førsteplass).

Tidlig liv

Iglesias ble født i Madrid i Spania. Han er det tredje og yngste barn av sangeren Julio Iglesias og journalist Isabel Preysler. Han vokste opp sammen med to eldre søsken; Chabeli Iglesias og Julio Iglesias Jr. Moren hans er filippinsk og faren er spansk med røtter fra Galicia og Andalucía. Hans far har også jødiske røtter på morssiden sin. Iglesias foreldrene ble skilt i 1979.
I 1986 ble bestefaren til Iglesias, Dr. Julio Iglesias Puga, kidnappet av den væpnede baskiske terrorgruppen ETA. På grunn av sikkerheten deres ble Iglesias og broren hans Julio Iglesias Jr sendt for å bo sammen med faren sin i Miami. Han har også bodd i Beograd i Serbia i ett år med moren sin. Søskene reiste rundt sammen med en barnepike. Iglesias gikk på Gulliver barneskole der han var med i forestilling av Hello, Dolly. Selv om moren hans er filippinsk, kan ikke han snakke morens språk. Iglesias snakker både spansk og engelsk flytende. I tillegg studerte han business ved University of Miami. 
Iglesias ville ikke at faren skulle vite om planene hans om en musikkarriere og derfor ønsket ikke å bruke det kjente etternavnet hans for å fremme karrieren sin. Han lånte penger fra familiens barnepike og spilte inn en demo kassett som besto av en spansk sang og to engelske sanger. Fernán Martínez hjalp han til å spille inn låtene under navnet «Enrique Martínez» med bakgrunnshistorien av å være en ukjent sanger fra Guatemala.